قان یاغدێ کربلاده، صحرایه یا محمّد
اؤلدۆ حسین خبر وئر زهرایه یا محمّد
یئل اسدی گۆن دۇتۇلدۇ، آشوب-ی-کربلادهن
لرزه زمینه دۆشدۆ قان یاغدێ نُه سمادهن
قاتل گلیب حسینین کسدی باشێن قفادهن
خون-ی-خدا تؤکۆلدۆ، بیدایه یا محمّد
ظُهر اوْلدۇ کربلاده وقت-ی-شهادت اوْلدۇ
قان پردهسینده پئنهان، شمس-ی-امامت اوْلدۇ
قانلێ باشێن جیداده ذکری تلاوت اوْلدۇ
قوْیدۇ حسین اؤز عهدین، اجرایه یا محمّد
یۆز قوْیدۇ تلّه قاچسۇن زینب حرمسراده
قارداش باشێ گلۇبدۇر پیشوازینه جیداده
باشدان اۇجالدێ اللر صحرای-ی-غمفزاده
پخش اوْلدۇ واحسینا دونیایه یا محمّد
غسل ائتدی اهل-ی-بئیتبن خونابهی-ی-ترینده
کفن اوْلدۇ زینبینین گیسوی-ی-عنبرینده
قازدێ اؤزۆ مزارین تّلین برابرینده
نهر-ی-فراتی وئردی سقّایه یا محمّد
لازیم دگیل گتیرمه، گؤگدهن بهشت عَباسی
ثارُاللهه بۆکۆلدۆ نئیلور حسین لیباسی
باخ باشینه جیداده آزدۇر اوْنۇن یاراسێ
گودال ایچینده باخما اعضایه یا محمّد
بازار-ی-عئش ایچینده تنها حسین دوْلاندێ
بیر معنوی تجارت ایقبالینه توْخاندێ
وئردی متاع-ی-عُمرین حُکم-ی-بقا قازاندێ
الله رضاسین ائتدی سرمایه یا محمّد
فرمایش ائیله زهرا، بانوی دیلفیگاره
سن کی رضا دگیلدۇن باتسۇن حسین غوباره
بس هارداسان گل ایندی، چک موجیدهن کناره
اوْغلۇن دۆشۆبدۆ قانلێ دریایه یا محمّد
عالِم قیافهسینده اوْل شئمر-ی-نامسلمان
گلدی حسینی گؤردۆ گودالیده وئریر جان
سۇ وئرمهدی اوْ حالدا خنجر قوْیۇبدۇ دالدان
کسدی اوْ باشێ ساتسۇن ترسایه یا محمّد
قطع-ی-علائق ایله ترک ائتدی ماسوانی
«اَرنی» دئمهز ائشیتمهز آواز-ی-«لن ترانی»
قانێ یازار حسینین، «یا ربّنا ترانی»
بۇ عالمی نیشان وئر موسایه یا محمّد
گؤرسۆنله کربلانین، کلیه واقعاتین
جئبریل صورت ائتسین، مجلیس گزارشاتین
ذئیلینده انبیالر یازسێن مشاهداتین
تا ال به ال یئتیشسین ایمضایه یا محمّد
گل گؤر سنه نه رتبه، الله قێلێب عنایت
تاپدێ سنین حسینون قۇربانلێغا لیاقت
دئسین خلیل-ی-رحمان در ضمن سر سلامت
سن صاحب اوْلدۇن عید-ی-اضحایه یا محمّد
شاعر: یحیوی
- چهارشنبه
- 24
- آذر
- 1389
- ساعت
- 11:54
- نوشته شده توسط
- سعيد رضايي
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab snd_Arab azb_Arab pes_Arab urd_Arab urd_Arab pes_Arab unk azb_Arab unk ace_Arab unk prs_Arab pbt_Arab